**Socialisering – Individ og familietyper**

**Arbejdsark til ´Luk samfundet op´ s. 30-36**

Vi er gået i gang med det nye forløb: ”Familien og individet i det senmoderne samfund”. Det betyder, at vi skifter fra politologi og over til **sociologi** indenfor samfundsfagets tre hovedområder. Vi går dermed fra spørgsmål som *”Hvad er negativ parlamentarisme?”* over til *”Hvad er dobbeltsocialisering?”*.

Sidste gang læste I om, hvad **socialisering** er, og hvilke **arenaer** børn socialiseres i. Det og de fire **familietyper** skal I arbejde med i dag.

1. Forklar for hinanden, hvad sommerfuglemodellen (Figur 2.2) på s. 34 handler om.
2. På side 35 er der en figur over **Denciks fire familietyper**

Jeres opgave i de næste 15 minutter er at forberede et skuespil på ca. et minuts varighed pr. der kunne foregå i en af de fire familietyper. Skuespillene skal være almindelige hverdagssituationer – de kan f.eks. have følgende temaer:

* Afvikling af et aftensmåltid.
* Planlægning af sommerferien.
* En ’hyggelig’ fredag aften hos familien.
* Planlægning/afvikling af en fælles weekend i sommerhus.

I må endelig gerne finde på andre temaer. Alle skal have en rolle i skuespillet. De naturlige roller i Denciks familietyper er mor, far, barn 1, barn 2 + evt. barn 3.

Jeres skuespil skal fremføres for klassen, hvor klassen skal gætte på, hvilken familietype der passer til hverdagseksemplet.